ബഡഗ ഭാഷ കന്നഡയോട് വളരെ അടുത്ത സാമ്യമുള്ള ഒരു ഭാഷയാണ്. തമിഴ്നാട്ടിലെ നീലഗിരി മലയോരത്തിലെ ബഡഗ ജനവിഭാഗമാണ് ഈ ഭാഷ സംസാരിക്കുനത്. ബഡഗ ഒരു സ്വതന്ത്ര ദ്രാവിഡ ഭാഷയാണെന്ന് അഭിപ്രായവും നിലവിലുണ്ട്. അടുത്ത കാലത്ത് സാഹിത്യരംഗത്തും ബഡഗ ഭാഷയ്ക്ക് പ്രാതിനിധ്യം ലഭിച്ചു. ഒരു പിടി സിനിമകളും ബഡഗ ഭാഷയിൽ ഇറങ്ങിയിട്ടുണ്ട്. ക്രിസ്ത്വബ്ദം പന്ത്രണ്ടാം നൂറ്റാണ്ടിന് ശേഷമാണ് ബഡഗ കന്നഡയിൽ നിന്നും വേർപ്പെട്ടത് എന്നും കരുതപ്പെടുന്നു. കന്നഡയിൽ ഴ, റ എന്നീ വർണ്ണങ്ങൾ ലുപ്തമായത് പോലെ ബഡഗയിൽ ലുപ്തമായിട്ടില്ല. എന്നാൽ പൊതുവെ ള വർണ്ണത്തോടെ വ്യവഹരിക്കപ്പെടുന്ന വാക്കുകളും ബഡഗയിൽ ഴ വർണ്ണത്തോടെ ആണ് വ്യവഹരിക്കപ്പെടുന്നത്. ഉദാഹരണത്തിന് കന്നഡയിൽ "അവളു(അവൾ)" എന്നാണെങ്കിൽ ബഡഗയിൽ "അവഴു" എന്നാണ്.

കന്നഡ ഉപഭാഷകളും ഭാഷകളും
കന്നഡ ഭാഷകളെ കുറിച്ചുള്ള വിസ്തൃത പഠനം
ബഡഗ
ശിഷ്ട കന്നഡ